Påskeøen havde engang et skriftsprog kaldet ''[[rongorongo]]''. Hieroglyfferne inkluderede piktogrammer og geometriske former teksten blev indridset i trætavler i omvendt [[bustrofedon]]. Det blev først beskrevet af en fransk missionær, [[Eugène Eyraud]], i 1864. På dette tidspunkt kunne adskillige øboere forstå skriftsproget, men ifølge traditionen var det kun overklassen og præsterne der kunne læse og skrive. Ingen af dem overlevede slavetogter og efterfølgende epidemier. På trods af utallige forsøg, så er de bevarede tekstbidder ikke blevet dechifreret, og uden en oversættelse er det ikke sikkert, at det har været et egentligt skriftsprog. En del af problemet er, at kun et mindre antal eksempler på sproget er bevaret; kun to dusin tekster, hvoraf ingen i dag befinder sig på Påskeøen.<ref>Fischer, pp. 31, 63.</ref>
Historie